**Ce Dumnezeu?...**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ce Dumnezeu?...

Ce Dumnezeu e aproape

Ca şi Domnul Dumnezeu,

Ce la El de-i zi ori noapte

Fie-n vorbiri, fie-n şoapte

Putem să strigăm mereu?

Când durerile ne-ncearcă,

Prin necazuri ce ne-apasă

La El s-alergăm în barcă,

Viaţa-i mai uşoară parcă...

Să ne ducă în cer, acasă!

Cum grijă poartă un tată

Pentru-ai săi copii iubiţi,

El din cer, către noi cată

Cu-a Lui dragoste curată

Când suntem în suferinţi.

Dureri, El, toate le-alină

Şi va da chiar vindecare,

Inimii când greu suspină

Aşteptând pacea Divină,

Prinsă-n mare-ngrijorare.

Înotdeauna când strigăm

Din ceruri-nalte ne-aude,

Numele-I când implorăm

Când smeriţi ne închinăm,

El se-ndură, ne răspunde.

Flavius Laurian Duverna